津巴布韋元

津巴布韋元曾經係非洲南部國家津巴布韋嘅通貨，1980 年開始發行並取代羅德西亞元，2009 年因長時間大幅貶值而被廢除，之後津巴布韋改用美金等外幣做交易。

歷史
津巴布韋元曾經係津巴布韋嘅貨幣，但因為政府管理不善，搞到津巴布韋國內由 1990 年代尾開始就有極嚴重嘅通脹，啲錢變到愈嚟愈冇價值，而啲貨品同服務嘅價錢係噉升，搞到政府要係噉印大啲面額嘅銀紙，打後仲出咗驚世嘅面額 100 萬億文嘅銀紙。

最後喺 2009 年 4 月，津巴布韋政府索性停用津巴布韋元改用美元做貨幣，單嘢先至收到科。自從嗰陣之後，津巴布韋元喺經濟學界間唔中就俾人攞嚟做「失敗貨幣」嘅例子。

通脹；津巴布韋元成日畀人攞嚟做呢種現象嘅經典例子。
錢

攷

津巴布韋
已經唔再用嘅貨幣